'- Nom de l'organització: Obra Social Sant Joan de Déu

- Descripció de l'actuació: la Magic Line de Sant Joan de Déu és
una gran mobilització solidària a favor de les persones més
vulnerables que interpel·la a tota la societat i que gira a
l’entorn d’una gran caminada popular. Els diners captats es
destinen íntegrament (el 100%) a projectes solidaris que duen a
terme els hospitals, centres socials i sociosanitaris de SJD per
finançar projectes destinats a la cura de les persones més
vulnerables afectades per: infància vulnerable, sensellarisme,
salut mental, discapacitat, persones migrades sense recursos. Una
part dels fons captats es destina a projectes de cooperació
internacional i a altres entitats de la ciutat que duen projecte
socials i no tenen la mateixa capacitat de captació. El 2020, es
va destinar una partida de 38.000€ a projectes per donar suport a
projectes per combatre els efectes socials de la Covid-19.

La Magic Line és un exemple d’implicació ciutadana i moltes
organitzacions signants del Compromís han participat o s’han
beneficiat de la ML. Algunes de la darrera edició són:

· Col·laboradors: Ajuntament de Barcelona, Obra Social La
Caixa, Mercabarna, Aigües de Barcelona, Fundació Claror,
Solidança Treball, Vaic, Parc d’Atraccions Tibidabo, Hey Bloom
Agency, Gremi de Floristes de Catalunya, FGC, En bici sense edat,
Fundació Claror, Fundació Els Tres Turons, Fundació Joan Miró,
Museu Nacional d’Art de Catalunya, Museu Olímpic i de l’Esport
Joan Antoni Samaranch, Poble Espanyol, Museu de Ciències Naturals
de Barcelona

· Equips: La Vola, Tram, Hotels Marriott, Fira de Barcelona,
Hotel Arts, Bcn Renaissance Hotel, Associació Punt de Referència,
Universitat de Barcelona, UPC, IS Global Salut Institut de Salut
Global de Barcelona.

· Centres educatius participants amb voluntariat o equips:
CEIR Arco Villarroel, Col·legi Jesuïtes de Gràcia Kostka,
Col·legi Padre Damián Sagrados Corazones, Col·legi Sagrada
Familia de Sant Andreu, Escola Els Arcs, Escola Fedac Sant
Andreu, Escola L’Horitzó, Saint Nicholas School, Escola Solc,
Escola Virolai, Institut Jaume Balmes, Institut Les Corts,
Institut Menéndez y Pelayo.

· Entitats que han estat beneficiàries de la captació:
Associació Punt de Referència, Fundació Ared per a la reinserció
de dones, Lluïsos de Gràcia.

S’hi participa en equips, ja que la participació promou la
col·laboració per sobre de la competició.

La caminada es realitza per molts dels districtes de Barcelona i
promou pràctiques ambientalment i socialment responsables, entre
elles:

- Minimització d’envasos i promoció de l’alimentació
saludable en els avituallaments, distribució d’aigua directament
de la xarxa pública amb un sistema que ha estat replicat

- Promoció del transport públic per accedir a les sortides
i arribada

- Sortides esglaonades per minimitzar l’impacte, cap tall
de carrer i convivència de la caminada amb la vida als barris

- Contractació de serveis a empreses socials

- Samarretes de merchandising amb segell de comerç just

- Ús de furgonetes elèctriques i bicicletes en
l’organització

- Promoció del voluntariat inclusiu, amb participació de
persones amb problemes de salut mental, en situació de sense
llar, en situació de dependència o altres circumstàncies, amb
estudiants d’instituts, persones jubilades i moltes d’altres.

Sobre el projecte Magic Line:

La Magic Line SJD és una combinació d’esdeveniment esportiu,
solidari i de transformació social. Tothom hi té cabuda perquè
tots i totes, a través de les nostres accions, tenim la capacitat
de transformar-ho tot.

La ML s’ha realitzat durant 7 anys, omplint les 13.000 places
disponibles en les darreres edicions, distribuïdes en prop de
1.000 equips. Hi participen famílies, grups d’amics i amigues,
centres educatius –des d’educació infantil a universitària-,
petites empreses i multinacionals, associacions, entitats
culturals i esportives i tota mena d’organitzacions.

Els prop de 400.000€ captats en la darrera edició es van destinar
a projectes inclouen el suport residencia a persones sense llar,
especialment dones, accés a la cultura i al lleure a persones amb
pocs recursos, programes de musicoteràpia per a per persones amb
trastorn mental, prevenció del suicidi juvenil, acompanyament a
joves migrants i/o ex-tutelats, apoderament econòmic de dones a
Ghana i projectes de recerca pediàtrica, entre d’altres.

Juntament amb la Fundació Aspasim i Oxfam Intermón, promotores de
Correm Junts i de la Trailwalker, la ML impulsa “Esports amb
Valors”, una iniciativa per promoure la solidaritat conscient i
responsable, la inclusió social, la importància de treballar en
equip i la transparència en els esdeveniments esportius i
solidaris. Ens comprometem amb uns criteris ètics, tant per la
pròpia organització com pels participants i col·laboradors, que
considerem imprescindibles. I caminem sempre amb la mirada posada
en els Objectius de Desenvolupament Sostenible.

La Magic Line va néixer a Barcelona i mica en mica es va extenent
per tot Catalunya, Mallorca i València.

- Calendari execució: des de 2014 - actualment

- Pàgina web: http://www.magiclinesjd.org/

Projectes beneficiaris el 2020:
http://www.magiclinesjd.org/img/21/barcelona/projectes_ML_2020_ca.pdf

Vídeo resum: https://youtu.be/YNqVa8dHSMY

- Dades de contacte: Juanjo Ortega (jortega@solidaridadsjd.org)